Medicinalfirmaer anklages for mafiametoder - Matzau Erhvervspsykologer
You are here: Home / erhvervspsykolog / Medicinalfirmaer anklages for mafiametoder
Nu udkommer professor Peter Gøtzsches bog…
Således skrev Peter Gøtzsche, Professor på Det Nordiske Cochrane Center, Rigshospitalet, i december i Berlingske Tidende i kronikken; ‘Vores lykkepille-epidemi er dybt skadelig’.
Ifølge Peter Gøtzshe er det kun er hver tiende patient, der sættes i behandling med antidepressiver, som får nogen effekt af det.
Dette tilsvarer vores egne erfaringer i Matzau Erhvervspsykologer, hvor vi i tiltagende grad igennem de seneste år, har haft flere og flere kunder i behandling og rådgivning, som får udskrevet antidepressiver baseret på diagnoser, som efter vores vurdering er såvel forkerte som misvisende.
I foråret medvirkede jeg derfor i den omdiskuterede programserie, Danmark på Piller, med Peter Gøtzsche, om blandt andet fejldiagnosticeringen af stress og depression samt den tiltagende forkerte og skadelige udskrivning af antidepressiver til stressramte mennesker.
I dag udkommer Peter Gøtzshe med bogen “Dødelig medicin og organiseret kriminalitet” på forlaget People’s Press, hvor han afdækker en lang række medicinalfirmaers salgsmetoder. “Det er indtjeningen, det hele drejer sig om. Men den organiserede kriminalitet gør, at der dør hundredetusinder af patienter hvert år. Og mange af dem behøver ikke engang de lægemidler, de blev behandlet med” siger Gøtzsche.
Jeg glæder mig meget til at læse bogen, som jeg håber vil bidrage til at vende udviklingen mod flere og flere diagnoser samt mere og mere medicinering, og som i dag kan købes som e-bog, samt fra d. 30. september i boghandlerne.
People’s Press skriver om bogen:
Dødelig medicin og organiseret kriminalitet er en af de heftigste anklager, der er rettet mod medicinalindustrien og dens mange forgreninger i nyere tid. Overlæge og dr. med. Peter Gøtzsche opfordrer til et radikalt opgør med et behandlingssystem og en industri, der har katastrofale konsekvenser for patienterne, og hvis forretningsmodel er organiseret kriminalitet.
Gøtzsche dokumenterer de mafia-agtige metoder, som effektivt kører i et spind af intimiderende psykisk vold – hvis du ikke makker ret, ødelægger vi din karriere – og han viser, hvordan patientens tillid til de lægemidler, lægerne udskriver, er baseret på en livsfarlig illusion om at de er sikre, fordi de er blevet testet og godkendt.
I den vestlige verden er lægemidler den tredjehyppigste dødsårsag efter hjertesygdomme og kræft. Medicinen fører os ofte uforvarende fra asken i ilden, og patienten har ingen chance for at vide, at det er det, der sker. Gøtzsche afslører, hvordan den omfattende hasard med patienternes liv foregår; hvordan løgnen, selv efter den er afsløret, ufortrødent fortsætter i et maskineri, der sætter profitten højere end patienternes liv.”
DR undersøgte Danmarks pilleforbrug
“Jeg har hjertebanken, kan ikke sove, har ondt i maven og koldsveder om natten”, fortæller Anne Pedersen på 18 år. Hun er en af de mere end 400.000 danskere, der i dag spiser lykkepiller mod depression.Se Program nr. 1 om smertestillende her
Se Program nr. 2 om antidepressiver her
Se Program nr. 3. om ADHD-medicinering her
Se programmet: I pillens mørke skygge her
GØTZSCHES BOG UDKOMMER I DAG
Køb e-bogen idag her
VORES LYKKEPILLEEPIDEMI ER DYBT SKADELIG
Peter C. Gøtzsche: “Lykkepiller har mange bivirkninger, og den hyppigste ser ud til at være, at de ødelægger sexlivet. De burde derfor hedde ulykkepiller.”
“Det er naturligt og almenmenneskeligt at reagere emotionelt, når livet byder på oplevelser, der har konsekvenser for et menneskes relationer, selvbillede og livsførelse.”
Læs den tankevækkende kronik af psykologerne Jørgen Rønsholdt og Else Marie Bech her